text: – У цэнтры Бруселя, дзе сёння праходзіць саміт Усходняга партнёрства, беларускія актывісты правялі акцыю памяці зніклых беларускіх палітыкаў.
  Як заявіў Дзяніс Казакевіч – адзін з галоўных арганізатараў акцыі, яны прыйшлі нагадаць еўрапейскім дэпутатам, еўрапейскім палітыкам пра тое, што ў Беларусі застаюцца нераскрытымі знікненні ды выкраданні людзей. Акцыя называлася «Дзе Ганчар?». Акрамя Віктара Ганчара, быў узгаданы Анатоль Красоўскі, Генадзь Карпенка і Зміцер Завадскі.
  Акцыю прыйшоў падтрымаць старшыня АГП Анатоль Лябедзька, які адзначыў, што на кампраміс з Еўропай можна ісці па розных пытаннях, але калі справа датычыць жыцця чалавека, тут пытанне перад беларускімі ўладамі павінна ставіцца вельмі жорстка.